DŽENTELMENI TARKUSERAAMATUST


Džentelmen vabastab alati oma koha, selleks et asuda paremale.


Džentelmen saadab alati oma naise rongile, kui tahab veenduda, et too ikka ära sõidab.


Džentelmen pöörab alati pilgu kõrvale, kui daam kannab raskeid pakke, sest tal on seda valus vaadata.


Džentelmen ei küsi kunagi daamilt, kui vana too on, vaid pärib, kui suured on ta lapsed.


Džentelmen vastab alati heale heaga, seepärast ootab ta kaua, kes alustab esimesena.


Kui džentelmen ei oska huvitavalt rääkida, püüab ta huviga kuulata.


Džentelmenile meeldib, kui temalt küsitakse võlgu suuremaid summasid — mida suurem summa, seda kergem on ära öelda.


Kui daam ei tule kohtamisele, kingib džentelmen lilled oma abikaasale.


Kui džentelmen nimetab daami kalliks, siis tähendab see, et ta vajab odavamat daami.


Kätt ja südant pakub daamile džentelmen, kellel pole pakkuda midagi muud.


Džentelmen peab alati teadma, mis tema daamile meeldib, et mitte sattuda sinna, kus seda oleks võimalik osta.


Tõeline džentelmen pole mitte kunagi, mitte kellelegi ja mitte midagi võlgu.


Kui džentelmen näeb, et külalistel on igav, jutustab ta neile anekdoodi. Kui selle peale ikka veel minema ei hakata, kordab ta lugu veel paar korda.

